Diari Oficial de la Generalitat Valenciana


Sumari del DOGV 3940, del 15-02-2001 (2001/897)

Notificació de la resolució del recurs d'alçada amb el número de referència interna R-487/1999.
-----------------------------------------------------------------------------------------------

### Dades del document

Número de DOGV
:   3940

Data del DOGV
:   15-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/897


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada amb el número de referència interna R-487/1999. [2001/Q897]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Joaquín Ferrandis Soler, carrer de Xiva, 11, 13a, esquerra (46242 Aldaia), la resolució del recurs d'alçada amb el número de referència interna R-487/1999.
  
Resolució
  
Examinat el recurs d'alçada formulat pel senyor Joaquín Ferrandis Soler, contra resolució del Servei Territorial d'Arquitectura i Habitatge de València, en l'expedient de construcció número 46/1G/232/1995.
  
Antecedents de fet
  
Primer
  
El senyor Joaquín Ferrandis Soler, propietari de l'habitatge de protecció oficial situat a Aldaia, carrer de Xiva, número 11, 13a, va presentar l'escrit de denúncia davant del Servei Territorial d'Arquitectura i Habitatge contra la mercantil Valencia Urbana, SA, per deficiències constructives, per la qual cosa es va enviar un perit del dit organisme que emet el corresponent informe.
  
Segon
  
Pel cap del Servei Territorial es va dictar resolució en què acordava la no procedència de la incoació d'expedient sancionador i l'arxiu de les diligències, per no tindre la consideració de greus els defectes denunciats i no constituir la infracció tipificada en l'article 6.10 de la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge
  
Tercer
  
Contra la dita resolució interposa recurs d'alçada el senyor Joaquín Ferrandis Soler, amb les al·legacions que consten en el mateix i que ací es donen per reproduïdes en nom a la brevetat.
  
Fonaments de dret
  
Primer
  
Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 225/1999, de 15 de desembre, del Govern Valencià (DOGV número 3.648, de 20 de desembre).
  
Segon
  
El que disposen els articles 107, 110, 114, 115, i 117 de la LRJAP i PAC, quant a l'admissió i la tramitació del recurs d'alçada.
  
Tercer
  
Presenta al·legacions el recurrent que manifesta la seua disconformitat amb la resolució del Servei Territorial d'Arquitectura i Habitatge, i reitera l'existència de deficiències en el seu habitatge en la instal·lació de canonades de conducció d'aigua potable, i sol·licita que es requerisca el promotor i el constructor per a la seua reparació.
  
El recurs ha de ser desestimat perquè l'arxiu de les diligències es produeix objectivament segons un informe pericial de data 21 d'octubre de 1999, en el qual es fa constar que «...no s'aprecia cap anomalia dins del funcionament de les instal·lacions del conjunt de canonades de l'edifici». Per tant, ja que no hi ha fets integrats en cap tipus d'infracció tipificada en la Llei 1/1997, de 21 de febrer, de Règim Sancionador en Matèria d'Habitatge, procedeix la desestimació del recurs confirmant la resolució del Servei Territorial d'Arquitectura i Habitatge de València.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat pel senyor Joaquín Ferrandis Soler, contra la Resolució de data 21 d'octubre de 1999, del Servei Territorial d'Arquitectura i Habitatge de València, que queda confirmada.
  
Contra la present resolució, que posa fi a la via administrativa, es podrà interposar un recurs contenciós administratiu davant del Jutjat Contenciós Administratiu de València, en el termini de dos mesos, comptats des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administratiu.
  
Tot això sense perjuí que es puga exercitar qualsevol altre recurs que s'estime oportú.
  
València, 11 de febrer de 2000.- El director general d'Arquitectura i Habitatge: José M.ª García Zarco.